Elhunyt Galambos Béla korábbi válogatott jégkorongozó - Propeller
personPropeller access_time2018. február 18., 21:03 comment0 hozzászólás
Hosszan tartó, súlyos betegség után szombat éjszaka, 68 éves korában elhunyt Galambos Béla válogatott jégkorongozó – adta hírül a magyar szövetség (MJSZ) honlapja.
A nyolcszoros magyar bajnok, a nemzeti színekben négy világbajnokságon is jégre lépő, 73-szoros válogatott játékos a hatvanas-hetvenes évek meghatározó alakja volt. Visszavonulása után bizottsági tagként segítette az MJSZ munkáját
- idézte fel a gyászjelentés.
Galambos már serdülő játékosként a Népsport címlapján szerepelhetett, amikor korosztályos csapata 53 góljából 41-et ő szerzett a bajnokságban. 1964 decemberében, 15 évesen mutatkozott be az Újpesti Dózsa felnőtt csapatában, majd szerepelt a Ferencvárosban is. A Magyar Népköztársasági Kupát is nyolcszor emelhette a magasba.
A felnőtt válogatottba az 1969-es szkopjei világbajnokságra kapott először meghívót. A címeres mezben 1974-ig játszhatott, négy világbajnokságon – 1969, 1970, 1972 és 1973 – képviselte az országot.
Hat és fél óra után vették észre, hogy elhunyt egy férfi a villamoson - Városi Kurír
Nyilvános lesz a fiatalon elhunyt szépségkirálynő temetése
Meghalt Dunaújváros korábbi polgármestere, MSZP-s politikus
Egy fodrásznak ki készíti a frizuráját? Interjú Horváth Mónikával, a győrszentiváni...